
RADVILIŠKIO RAJONO SAVIVALDYBĖS TARYBA

SPRENDIMAS
DĖL ŽEMĖS SKLYPO PIRKIMO SAVIVALDYBĖS POREIKIAMS 

2025 m.                     d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo patvirtinimo“, 49, 67 ir 69 punktais, įgyvendindama Nekilnojamųjų daiktų pirkimo, nuomos ir panaudos teisių į šiuos daiktus įsigijimo savivaldybės vardu iš kitų subjektų tvarkos aprašą, patvirtintą Radviliškio rajono savivaldybės tarybos 2021 m. gegužės 27 d. sprendimu Nr. T-497 „Dėl nekilnojamųjų daiktų pirkimo, nuomos ir panaudos teisių į šiuos daiktus įsigijimo Savivaldybės vardu iš kitų subjektų tvarkos aprašo patvirtinimo“, atsižvelgdama į Radviliškio rajono savivaldybės administracijos direktoriaus 2025 m. birželio 5 d. įsakymą Nr. A-283 (8.2 E) „Dėl pasiūlymo nupirkti žemės sklypą“, Radviliškio rajono savivaldybės taryba nusprendžia: 
.	Nupirkti už 10 932,00 Eur Radviliškio rajono savivaldybės nuosavybėn (duomenys neskelbiami) nuosavybės teise priklausantį 0,3231 ha ploto susisiekimo ir inžinerinių tinklų koridorių teritorijų žemės sklypą, esantį Radviliškyje, unikalus Nr. (duomenys neskelbiami), kadastro Nr. (duomenys neskelbiami), kuris yra Radviliškio miesto bendrojo plano sprendiniuose suprojektuotų (duomenys neskelbiami) gatvių dalis ir reikalingas Savivaldybės infrastruktūros plėtros vystymui. Žemės sklypo savininkams lėšos pervedamos proporcingai nuosavybės teise valdomai žemės sklypo daliai:   
.	(duomenys neskelbiami) – 2 733,00 Eur (3/12 dalys); 
.	(duomenys neskelbiami)  – 911,00 Eur (1/12 dalis); 
.	(duomenys neskelbiami) – 3 644,00 Eur (1/3 dalis); 
.	(duomenys neskelbiami)  – 1 822,00 Eur (1/6 dalis); 
.	(duomenys neskelbiami) – 1 822,00 Eur (1/6 dalis).
.	Nustatyti, kad šio sprendimo 1 punkte nurodytas turtas perkamas įgyvendinant savarankiškąją savivaldybės funkciją – teritorijų planavimas, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimas – iš Savivaldybės biudžeto asignavimų, skirtų Radviliškio rajono savivaldybės administracijai.
.	Įgalioti Savivaldybės administracijos direktorių pasirašyti turto pirkimo sutartį.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras								   

RADVILIŠKIO RAJONO SAVIVALDYBĖS TARYBOS 2025-06-26 SPRENDIMO PROJEKTO „DĖL ŽEMĖS SKLYPO PIRKIMO SAVIVALDYBĖS POREIKIAMS“ 
AIŠKINAMASIS RAŠTAS

2025-06-05
Radviliškis 

. Projekto rengimą paskatinusios priežastys, parengto sprendimo projekto tikslai ir uždaviniai.
Radviliškio miesto teritorijos bendruoju planu suformuotais sprendiniais, patvirtintais Radviliškio rajono savivaldybės tarybos 2023-08-31 sprendimu Nr. T-116 „Dėl Radviliškio miesto teritorijos bendrojo plano keitimo patvirtinimo“, perkamas sklypas yra Bendruoju planu suprojektuotų gatvių tinklo dalis. Žemės sklypas reikalingas Savivaldybės infrastruktūros plėtrai (t. y. (duomenys neskelbiami) gatvių įrengimui), numatytai Radviliškio miesto teritorijos bendrojo plano sprendiniuose įgyvendinti. Savivaldybės taryba 2025-02-13 sprendimu Nr. T-572 „Dėl pritarimo Radviliškio miesto infrastruktūros plėtrai reikalingų žemės sklypų įsigijimui“ pritarė susisiekimo ir inžinerinių tinklų koridorių teritorijų 0,3231 ha ploto žemės sklypo (duomenys neskelbiami), reikalingo (duomenys neskelbiami) gatvių dalims Radviliškio mieste įrengti, įsigijimui.
Šiam tikslui pasiekti siūloma iš privačių asmenų už 10 932,00 eurus Radviliškio rajono savivaldybės nuosavybėn nupirkti susisiekimo ir inžinerinių tinklų koridorių teritorijų 0,3231 ha m ploto žemės sklypą Radviliškyje.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu nustatyta, kad Savivaldybė turtą gali įgyti pagal sandorius.
Vadovaudamasi LR Vietos savivaldos įstatymo 6 straipsnio 19 punktu, Savivaldybė turtą perka įgyvendinant savarankiškąją savivaldybės funkciją – teritorijų planavimas, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimas. 
Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo, patvirtino LR Vyriausybės 2017-12-13 nutarimu Nr. 1036, 49 punkte nustatyta, kad nekilnojamųjų daiktų įsigijimo kaina negali daugiau kaip 10 procentų viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.
. Kokių teigiamų rezultatų laukiama.
Savivaldybė įgis nuosavybės teisę į žemės sklypą, reikalingą Savivaldybės infrastruktūros plėtrai, t. y. (duomenys neskelbiami) gatvių dalims Radviliškio mieste įrengti.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą, galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Turtas perkamas iš Savivaldybės biudžeto asignavimų, numatytų Radviliškio rajono savivaldybės tarybos 2025 m. vasario 27 d. sprendime Nr. T-557 „Dėl Radviliškio rajono savivaldybės 2025–2027 metų biudžeto patvirtinimo“.
Iš Savivaldybės biudžeto lėšų už perkamo žemės sklypo individualų vertinimą sumokėta 121 Eur. Turto pirkimo–pardavimo sutarties sudarymo išlaidas apmokės pardavėjai.
. Sprendimo projekto rengimo metu gauti specialistų vertinimai ir išvados.
Atlikus nekilnojamojo turto vertinimą, perkamo žemės sklypo rinkos vertė vertinimo dieną (2025-03-18) yra 9 940,00 Eur. Įvykdžius derybas, galutinė turto kaina – 10 932,00 Eur, t. y. 10 procentų didesnė už rinkos kainą. Lietuvos Respublikos Vyriausybės 2017-12-13 nutarimu Nr. 1036 patvirtinto Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo 49 punkte nustatytas reikalavimas, kad nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą. 
Sprendimo projektas suderintas su Savivaldybės administracijos juristu, kalbininku, Architektūros ir urbanistikos skyriaus vedėju, Investicijų ir turto valdymo skyriaus vedėju, Administracijos direktore.
. Numatomo teisinio reguliavimo poveikio vertinimo rezultatai.
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
. Pridedami dokumentai.
.	UAB „Turto ir verslo tyrimo centras“ 2025-03-18 nekilnojamojo turto vertinimo ataskaita Nr. 2503.09;
.	Savivaldybės administracijos pirkimo komisijos, žemės sklypo, reikalingo (duomenys neskelbiami) gatvėms įrengti Radviliškyje, 2025-06-04 posėdžio derybų protokolas Nr. 1;
.	Radviliškio rajono savivaldybės administracijos direktoriaus 2025-06-05 įsakymas 
Nr. A-283 (8.2 E) „Dėl pasiūlymo nupirkti žemės sklypą“;
.	Žemės sklypo planas ir NTR išrašas.



Investicijų ir turto valdymo skyriaus vyriausioji specialistė			        Diana Skaburskienė
